VENDIM
Nr. 411, datë 3.6.2026

PËR AUTORIZIMIN E KORPORATËS SË INVESTIMEVE SHQIPTARE PËR KOORDINIMIN E PROCESIT TË IDENTIFIKIMIT DHE KONSOLIDIMIT TË PRONËS SHTETËRORE ME INTERES PËR TË REALIZUAR PROJEKTIN E INVESTIMIT “HOSPITALITY ALBANIA, VLORË”

Në mbështetje të nenit 100 të Kushtetutës dhe të pikës 5, të nenit 5, të ligjit nr. 71/2019, “Për Korporatën e Investimeve Shqiptare”, me propozimin e ministrit të Ekonomisë dhe Inovacionit, Këshilli i Ministrave

VENDOSI:

1. Korporata e Investimeve Shqiptare, në përputhje me objektivat e saj, me qëllim identifikimin e pronës shtetërore, me interes për të realizuar projektin e investimit “Hospitality Albania, Vlorë”, në zonën kadastrale 8602, ngarkohet për përmbushjen e detyrave të mëposhtme:
a) Të ndërmarrë të gjitha masat dhe veprimet procedurale për identifikimin dhe konsolidimin e pronave shtetërore në njësitë strukturore të zonës kadastrale 8602 Vlorë, të përcaktuara në shtojcën nr. 1, bashkëlidhur këtij vendimi, si më poshtë vijon:
[bookmark: _GoBack]i. në bashkëpunim me Agjencinë Shtetërore të Kadastrës të kryejë koordinimin dhe bashkërendimin me institucionet shtetërore, të përfshira në çështjet e pronësisë apo të administrimit të pronave, për dhënien dhe shkëmbimin e informacionit apo të dokumentacionit të kërkuar, në lidhje me të drejtat e pronësisë apo çdo të drejtë tjetër reale, i nevojshëm për një pasqyrim të gjendjes së pronësisë/të drejtave pronësore, caktimin më të saktë të kufijve/sipërfaqeve të pjesës takuese të palës shtet, konsolidimin, nëse është e nevojshme, në kuptim të vendimit nr. 137, datë 6.3.2024, të Këshillit të Ministrave, dhe regjistrimin e pronave/të drejtave pronësore, sipas shtojcës nr. 1, të këtij vendimi, në regjistrat e pasurive të paluajtshme;
ii. në bashkëpunim me Drejtorinë e Shërbimeve Qeveritare të kryejë koordinimin dhe bashkërendimin për shkëmbimin e informacionit apo të dokumentacionit të kërkuar, në lidhje me të drejtat e pronësisë apo çdo të drejtë tjetër reale, i nevojshëm për një pasqyrim të gjendjes së pronësisë/të drejtave pronësore, caktimin më të saktë të kufijve/sipërfaqeve të pjesës takuese të palës shtet;
iii. në bashkëpunim me subjektet private, të përfshira në marrëdhënien juridike të pronësisë për këto prona me interes për realizimin dhe mirëfunksionimin e projektit të investimit “Hospitality Albania, Vlorë”, të sqarojë dhe të qartësojë statusin e pjesës përkatëse të tyre e të palës shtet, të negociojë, të konsolidojë, të negociojë pozicionimin e secilës pjesë takuese, si dhe ta regjistrojë atë sipas statusit ligjor përkatës;
iv. të konsolidojë pronat, sipas shtojcës nr. 1, që i bashkëlidhet këtij vendimi, në rast se konstatohet mospërputhje midis gjendjes faktike dhe ligjore të pronës;
v. të hartojë raportin përmbledhës, në të cilin pasqyrohen realizimet e veprimeve të ndërmarra, në kuadër të përmbushjes së kësaj detyre;
b) Të hartojë dhe të sigurojë, në bashkëpunim me skuadrën fituese të konkursit ndërkombëtar publik, të datës 4.6.2025, konceptin e zhvillimit të zonës urbane në të cilin ndodhet prona shtetërore, me qëllim sigurimin e realizimit të projektit të investimit të përmendur më sipër.
2. Institucionet shtetërore, të përfshira në çështjet e pronësisë apo të administrimit të pronave, sipas parashikimit të shkronjës “a”, të pikës 1, të këtij vendimi, të paraqesin informacionin dhe dokumentacionin e kërkuar, brenda 5 (pesë) ditëve nga momenti i administrimit të kërkesës së paraqitur me shkrim nga Korporata e Investimeve Shqiptare.
3. Autorizohet Korporata e Investimeve Shqiptare dhe Drejtoria e Shërbimeve Qeveritare, që, brenda 30 (tridhjetë) ditëve nga hyrja në fuqi e këtij vendimi, të lidhin marrëveshjen e bashkëpunimit për përcaktimin e standardit, metodologjisë, termave dhe kushteve të bashkëpunimit për përmbushjen e interesit publik, në zbatim të detyrave të këtij vendimi.
4. Autorizohet Korporata e Investimeve Shqiptare, vetë apo nëpërmjet subjekteve të krijuara prej saj, të kryejë veprimet me Agjencinë Shtetërore të Kadastrës, institucionet publike kompetente për planifikimin e zhvillimin e territorit apo me institucione të tjera, në kuadër të realizimit/mirëfunksionimit të projektit të investimit apo përmbushjes së nevojave të partnerit publik përfitues, si dhe të sigurojë regjistrimin, në emër të Republikës së Shqipërisë/Korporatës, sipas parashikimeve të marrëveshjes së bashkëpunimit me institucionin publik përfitues, të pronës së re shtetërore, që do të krijohet në zbatim të detyrave të këtij vendimi.
5. Ngarkohen Drejtoria e Shërbimeve Qeveritare, Agjencia Shtetërore e Kadastrës dhe Korporata e Investimeve Shqiptare për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR 
Edi Rama

SHTOJCA NR. 1

LISTA E NJËSIVE STRUKTURORE PËR KONSOLIDIMIN E PRONËS SHTETËRORE NGA KORPORATA E INVESTIMEVE SHQIPTARE

	Nr.
	Vendndodhja
	Njësia strukturore e vendndodhjes së pronave, sipas referencës së faqes zyrtare të planifikimit të territorit


	1
	Bashkia Vlorë 
(Vlorë)
	VL.UB.1.1071
(pa përfshirë pronat në pronësi të njësive vendore)

	2
	Bashkia Vlorë 
(Vlorë)
	VL.UB.1.1462
(pa përfshirë pronat në pronësi të njësive vendore)

	3
	Bashkia Vlorë 
(Vlorë)
	VL.N.1465
(pa përfshirë pronat në pronësi të njësive vendore)

	4
	Bashkia Vlorë 
(Vlorë)
	VL.UB.1278
(pa përfshirë pronat në pronësi të njësive vendore)

	5
	Bashkia Vlorë 
(Vlorë)
	VL.UB.1.587
(pa përfshirë pronat në pronësi të njësive vendore)

	6
	Bashkia Vlorë 
(Vlorë)
	VL.N.214
(pa përfshirë pronat në pronësi të njësive vendore)

	7
	Bashkia Vlorë 
(Vlorë)
	VL.UB.1.1659
(pa përfshirë pronat në pronësi të njësive vendore)

	8
	Bashkia Vlorë 
(Vlorë)
	VL.UB.1.1660
(pa përfshirë pronat në pronësi të njësive vendore)

	9
	Bashkia Vlorë 
(Vlorë)
	VL.UB.1.1070
(pa përfshirë pronat në pronësi të njësive vendore)




